উইল পুকোভস্কি
উইলিয়াম জান পুকোভস্কি (ইংরেজি: Will Pucovski; জন্ম: ২ ফেব্রুয়ারি, ১৯৯৮) ভিক্টোরিয়ার ম্যালভার্ন এলাকায় জন্মগ্রহণকারী চেক বংশোদ্ভূত অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করছেন। ৭ জানুয়ারি, ২০২১ তারিখে অস্ট্রেলিয়ার পক্ষে আন্তর্জাতিক ক্রিকেটে প্রথম খেলেন। ২০২০-২১ মৌসুমে সফররত ভারত দলের বিপক্ষে সিরিজের তৃতীয় টেস্টে তার অভিষেক পর্ব সম্পন্ন হয়। প্রথম ইনিংসে তিনি ৬২ রান সংগ্রহ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন উইল পুকোভস্কি। দলে তিনি মূলতঃ ডানহাতে শীর্ষসারির ব্যাটসম্যান হিসেবে খেলছেন। এছাড়াও, ডানহাতে অফ ব্রেক বোলিংয়ে পারদর্শী তিনি।